Narodna skupština
20091221

Ako njih krši prvi čovek ove države, onaj ko potpisuje ukaz, onda nema mesta vašim hvalama koliko je zakona usvojeno u određenoj godini. Što se tiče Predloga zakona o dopunama Zakona o prometu nepokretnosti, gospođa Malović je rekla da imamo situaciju u praksi, što je potpuno i apsolutno tačno, da se određene nepokretnosti u Beogradu, a verovatno i u drugim gradovima, prodaju po desetak i više puta. Ali, vi ste se setili da menjate neke zakonske propise kad su mnoge majke zakukale, umesto samo da su se oni primenjivali. Izostaje sistemska kontrola primene propisa u pravnom sistemu Srbije. A stiče se utisak da ste svesno i namerno ostavljali nedefinisane određene stvari, da bi jednostavno opet sistemski bilo moguće zloupotrebljavati i kršiti određene zakone i da bi oni mali činovnici došli u poziciju da krše zakon i ne smeju da kažu i da ukažu jer vide da to njihovi šefovi, njihovi predstavnici u znatno većoj meri ... (Predsednik: Vreme.)